**Micheál ag caint (A)**

**Éist le Micheál ag caint. An bhfuil na ráitis thíos Fíor nó Bréagach?**

1. Is as Baile Átha Cliath Micheál. Fíor  Bréagach 

2. Ní itheann sé bricfeasta. Fíor  Bréagach 

3. Tosaíonn sé ag obair ar a naoi a chlog. Fíor  Bréagach 

4. Ólann sé caifé ar a 10.30 a.m. gach lá. Fíor  Bréagach 

5. Oibríonn sé go dtí a cúig. Fíor  Bréagach 

6. Uaireanta, téann sé ag snámh. Fíor  Bréagach 

7. Téann sé a luí idir 10.30 p.m. agus 11.00 p.m. Fíor  Bréagach 

8. Dé hAoine, téann sé go dtí an teach tábhairne. Fíor  Bréagach 

9. Maidin Dé Sathairn, déanann sé an

tsiopadóireacht. Fíor  Bréagach 

10. Itheann sé lón le cairde gach Dé Sathairn. Fíor  Bréagach 

**……………………………………….….**![MC900014896[1]]()**…………………………………………**

**Micheál ag caint (A)**

**Éist le Micheál ag caint. An bhfuil na ráitis thíos Fíor nó Bréagach?**

1. Is as Baile Átha Cliath Micheál. Fíor  Bréagach 

2. Ní itheann sé bricfeasta. Fíor  Bréagach 

3. Tosaíonn sé ag obair ar a naoi a chlog. Fíor  Bréagach 

4. Ólann sé caifé ar a 10.30 a.m. gach lá. Fíor  Bréagach 

5. Oibríonn sé go dtí a cúig. Fíor  Bréagach 

6. Uaireanta, téann sé ag snámh. Fíor  Bréagach 

7. Téann sé a luí idir 10.30 p.m. agus 11.00 p.m. Fíor  Bréagach 

8. Dé hAoine, téann sé go dtí an teach tábhairne. Fíor  Bréagach 

9. Maidin Dé Sathairn, déanann sé an

tsiopadóireacht. Fíor  Bréagach 

10. Itheann sé lón le cairde gach Dé Sathairn. Fíor  Bréagach 

**Micheál ag caint (B)**

**Éist leis an gcomhad fuaime arís agus líon na bearnaí. Bain úsáid as na focail atá ag bun an leathanaigh chun cabhrú leat.**

Is mise Micheál. Is as Gaillimh mé ach tá mé \_\_\_\_\_\_\_\_\_\_\_\_\_\_\_\_\_\_\_ in árasán i gCluain Tarbh i mBaile Átha Cliath le cúpla bliain anois. \_\_\_\_\_\_\_\_\_\_\_\_\_\_\_ ag obair anseo sa chathair. Éirím ag leathuair tar éis a seacht gach maidin. \_\_\_\_\_\_\_\_\_\_\_\_\_\_\_\_\_ bricfeasta go tapa. Téim ag obair ar an traein agus tosaím ag obair ar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Bíonn cupán caifé agam gach lá ag leathuair tar éis a deich. Oibrím go dtí leathuair tar éis a ceathair. Déanaim mo dhinnéar agus \_\_\_\_\_\_\_\_\_\_\_\_\_\_\_\_\_\_ ar an nuacht ar an teilifís. Ansin, de ghnáth, \_\_\_\_\_\_\_\_\_\_\_\_\_\_\_\_\_\_ amach ag siúl cois farraige ar feadh tamaill. Uaireanta, téim ag snámh san ionad spóirt áitiúil. Bím an-tuirseach agus téim a luí de ghnáth idir leathuair tar éis a deich agus \_\_\_\_\_\_\_\_\_\_\_\_\_\_\_\_\_\_\_. Dé hAoine, de ghnáth, téim go dtí an teach tábhairne le roinnt cairde. Maidin Dé Sathairn, déanaim an tsiopadóireacht in \_\_\_\_\_\_\_\_\_\_\_\_\_\_\_\_\_\_\_\_\_ i lár na cathrach. Bíonn lón agam le mo mháthair i mbialann anseo sa chathair gach Dé Sathairn. \_\_\_\_\_\_\_\_\_\_\_\_\_\_\_ go deas bualadh léi agus na scéalta go léir a chloisteáil.

**Micheál ag caint**

**Saol Fhinn (A)**

**Léigh an sliocht seo amach os ard leis an duine atá in aice leat, líne ar líne, agus cuir na ceisteanna atá ag bun an leathanaigh ar an duine atá in aice leat.**

Is mise Fionn Mac Cumhaill. Is as Cill Dara mé ach táim i mo chónaí i gContae Aontroma.

Éirím ag leathuair tar éis a seacht gach maidin. Déanann mo bhean chéile Sadhbh bricfeasta dom. Ithim bricfeasta go tapa. Glanann Sadhbh an teach. Téim ag obair. Oibrím le mo mhac Oisín agus mo chairde Diarmuid agus Conán. Siúlaim timpeall na tíre\* le mo chairde. Tugaim cabhair agus cosaint\*\* do mhuintir na hÉireann. Buailim le ríthe agus déithe\*\*\* go minic.

Uaireanta, imrím ficheall\*\*\*\* le mo mhac Oisín sa tráthnóna. Bím an-tuirseach agus téim a luí thart ar leathuair tar éis a naoi.

Ag an deireadh seachtaine, téim ag fiach\*\*\*\*\* le mo mhadraí Bran agus Sceolán. Siúlaim go contaetha difriúla cosúil le Sligeach agus Gaillimh. Tagann mo chara Diarmuid liom go minic. Tagaim abhaile thart ar a deich a chlog agus bíonn dinnéar deas agam le Sadhbh.

\*around the country

\*\*help and protection

\*\*\*kings and gods

\*\*\*\*\*chess

\*\*\*\*\*\*hunting

*Cuir na ceisteanna seo ar an duine in aice leat.*

1. Cén t-am a éiríonn Fionn?
2. Itheann Fionn bricfeasta. Fíor nó bréagach?
3. An nglanann Fionn an teach?

**Micheál ag caint**

**Saol Fhinn (B)**

**Léigh an sliocht seo amach os ard leis an duine atá in aice leat, líne ar líne, agus cuir na ceisteanna atá ag bun an leathanaigh ar an duine atá in aice leat.**

Is mise Fionn Mac Cumhaill. Is as Cill Dara mé ach táim i mo chónaí i gContae Aontroma.

Éirím ag leathuair tar éis a seacht gach maidin. Déanann mo bhean chéile Sadhbh bricfeasta dom. Ithim bricfeasta go tapa. Glanann Sadhbh an teach. Téim ag obair. Oibrím le mo mhac Oisín agus mo chairde Diarmuid agus Conán. Siúlaim timpeall na tíre\* le mo chairde. Tugaim cabhair agus cosaint\*\* do mhuintir na hÉireann. Buailim le ríthe agus déithe\*\*\* go minic.

Uaireanta, imrím ficheall\*\*\*\* le mo mhac Oisín sa tráthnóna. Bím an-tuirseach agus téim a luí thart ar leathuair tar éis a naoi.

Ag an deireadh seachtaine, téim ag fiach\*\*\*\*\* le mo mhadraí Bran agus Sceolán. Siúlaim go contaetha difriúla cosúil le Sligeach agus Gaillimh. Tagann mo chara Diarmuid liom go minic. Tagaim abhaile thart ar a deich a chlog agus bíonn dinnéar deas agam le Sadhbh.

\*around the country

\*\*help and protection

\*\*\*kings and gods

\*chess

\*hunting

*Cuir na ceisteanna seo ar an duine in aice leat.*

1. An imríonn Fionn peil sa tráthnóna?
2. Cén t-am a théann Fionn abhaile?
3. Itheann Fionn dinnéar le Diarmuid. Fíor nó bréagach?

**Treoracha don mhúinteoir**

**Micheál ag caint Éisteacht**

**Le múineadh**

Dul siar ar an ngnáthshaol agus an aimsir láithreach.

Múin na focail dheacra nach bhfuil ar eolas ag do chuid foghlaimeoirí roimh ré.

**Moltaí**

1. Tabhair cóip de **Micheál ag caint (A)** do gach foghlaimeoir.
* Léigh na habairtí atá ar an mbileog leo agus ansin iarr orthu éisteacht leis an mír agus tic a chur sa bhosca *Fíor* nó *Bréagach* i ngach cás.
* Ceartaigh an ghníomhaíocht leis an rang ansin. Lig d’fhoghlaimeoirí éagsúla abairtí a léamh amach agus a rá an bhfuil siad fíor nó bréagach. Má tá ráiteas ann atá bréagach, cuir ceist orthu an féidir leo an t-eolas ceart a thabhairt.
* Tabhair cóip de **Micheál ag caint (B)** do na foghlaimeoirí. Bí cinnte go dtuigeann siad cad atá le déanamh acu. Cas an comhad fuaime arís.
* Ceartaigh an ghníomhaíocht. Déan plé ar an eolas a thugtar san alt seo. Conas atá an saol seo difriúil ó shaol na bhfoghlaimeoirí? Cad a dhéanann siad ag an deireadh seachtaine ina dtíortha féin? Beidh sé dúshlánach an tasc seo a dhéanamh trí mheán na Gaeilge amháin ach cuireann sé lena bhfeasacht chultúrtha.
* Cuir na foghlaimeoirí i mbeirteanna. Tabhair an bhileog **Micheál ag caint - Saol Fhinn (A)** d’fhoghlaimeoir amháin den bheirt (Duine A) agus tabhair an bhileog **Micheál ag caint - Saol Fhinn (B)** don fhoghlaimeoir eile (Duine B).
* Mínigh dóibh gur blaiseadh é an sliocht seo ar an saghas gnáthlae a bhí ag Fionn Mac Cumhaill. Tabhair cúlra gairid ar Fhionn Mac Cumhaill, cérbh é agus cad is scéal Fiannaíochta ann.
* Léigh na treoracha leo. Iarr orthu an sliocht a léamh amach os ard leis an duine atá in aice leo, líne ar líne, is é sin le rá, go léifidh Duine A an chéad líne agus go léifidh Duine B an dara líne agus ar aghaidh mar sin.
* Tá ceisteanna difriúla sa dá leagan den ghníomhaíocht seo. Beidh ar na foghlaimeoirí na ceisteanna seo a fhreagairt ó bhéal.
* Téigh timpeall an ranga ag éisteacht leo. Ceartaigh aon bhotúin a thugann tú faoi deara. Ceartaigh an ghníomhaíocht. An bhfuil a leithéid de laoch ina gcultúir féin?

Moltar an ghníomhaíocht seo a nascadh leis an mbileog **Spáinneach in Éirinn** **(Léitheoireacht)**.

**Script**

Is mise Micheál. Is as Gaillimh mé ach tá mé i mo chónaí in árasán i gCluainTarbh i mBaile Átha Cliath le cúpla bliain anois.Tá mé ag obair anseo sa chathair.

Éirím ag leathuair tar éis a seacht gach maidin. Ithim bricfeasta go tapaidh. Téim ag obair ar an traein agus tosaím ag obair ar leathuair tar éis a hocht. Bíonn cupán caifé agam gach lá ag leathuair tar éis a deich. Oibrím go dtí leathuair tar éis a ceathair. Déanaim mo dhinnéar agus féachaim ar an nuacht ar an teilifís. Ansin, de ghnáth, téim amach ag siúl cois farraige ar feadh tamaill. Uaireanta, téim ag snámh san ionad spóirt áitiúil. Bím an-tuirseach agus téim a luí de ghnáth idir leathuair tar éis a deich agus a haon déag. Dé hAoine, de ghnáth, téim go dtí an teach tábhairne le roinnt cairde. Maidin Dé Sathairn, déanaim an tsiopadóireacht in ollmhargadh mór i lár na cathrach. Bíonn lón agam le mo mháthair i mbialann anseo sa chathair gach Dé Sathairn. Bíonn sé go deas bualadh léi agus na scéalta go léir a chloisteáil.

**Freagraí**

**Micheál ag caint (A)**

1. Bréagach
2. Bréagach
3. Bréagach
4. Fíor
5. Bréagach
6. Fíor
7. Fíor
8. Fíor
9. Fíor
10. Bréagach

**Saol Fhinn A**

1. 7.30
2. Fíor
3. Ní ghlanann

**Saol Fhinn B**

1. Ní imríonn
2. 10.00
3. Bréagach